Mechuvo mūšis (1734)

Miesto, kaip Lenkijos monarchų karūnacinės sostinės, užėmimas turėjo užtikrinti Frydricho II Augusto karūnavimo ceremonijos surengimą. Tačiau tuo saksų sėkmė ir baigėsi, nes Stanislovo Leščinskio šalininkui Jonui Tarlai pavyko sustiprinti savo pajėgas Krokuvos vaivadijoje, surinkti savanorių. Iš Krokuvos paremti rusų kariuomenės, apgulusios Dancigą išžygiavusiems saksams kelią balandžio 13 d. tarp Vielkanoco ir Golčos kaimų pastojo Tarlo pajėgos.
Lenkų karinis dalinys, turėjęs ne mažiau kaip 3 tūkst. vyrų, puolė saksų kavalerijos avangardą – bent 300 kirasyrų – ir mėgino palaužti jos pasipriešinimą. Saksų dalinio vado vardas neužfiksuotas. Užpulti saksų raiteliai nulipo nuo žirgų ir tris valandas šautuvų ugnimi atmušinėjo lenkų atakas.

Nesulaukę pagalbos iš apie 4 tūkst. saksų pėstininkų, žygiavusių kitu maršrutu, saksų kavaleristai atsitraukė, netekę nemažai savųjų, patekusių į nelaisvę. Tikslūs abejų pusių nuostoliai nėra užfiksuoti.„Niepodległość i Pamięć”, p. 323.

Pergalė prieš saksų dalinį kuriam laikui pristabdė saksų puolimą Dancigo kryptimi, tačiau Tarlai nepavyko susigrąžinti Krokuvos ar plačiau išnaudoti pergalę.

 Literatūra 
 Krakowski Rocznik Archiwalny X, ARCHIWUM PAŃSTWOWE W KRAKOWIE
 „Niepodległość i Pamięć” Czasopismo humanistyczne 2014 © copyright by Muzeum Niepodległości w Warszawie
 Museum of Miechów Land, https://muzea.malopolska.pl/en/museums/38190

 Išnašos 

Kategorija:1734 metai
Kategorija:ATR karų mūšiai
Kategorija:Saksonijos mūšiai
Kategorija:Mūšiai Lenkijos teritorijoje